AEC ตั้งบ.ย่อยใหม่ “เอซ อินคอร์ปอเรชั่น” ลุยธุรกิจโฮลดิ้ง
AEC ตั้งบ.ย่อยใหม่ "เอซ อินคอร์ปอเรชั่น" ลุยธุรกิจโฮลดิ้ง
20 ธ.ค. 2561

บริษัทหลักทรัพย์ เออีซี จำกัด (มหาชน) หรือ AEC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้จัดตั้งบริษัทย่อยใหม่ จำนวน 1 บริษัท ในชื่อ บริษัท เอซ อินคอร์ปอเรชั่น จำกัด (ACE INCORPORATION CO., LTD.) ซึ่งจดทะเบียนจัดตั้งในวันที่ 20 ธ.ค.61 ด้วยทุนจดทะเบียน 1,000,000 บาท โดยมาจากเงินทุนหมุนเวียนของบริษัท มูลค่าที่ตราไว้ 10 บาทต่อหุ้น เป็นจำนวน 100,000 หุ้น โดย AEC ถือหุ้นในสัดส่วน 99.6%
ทั้งนี้ เพื่อประกอบกิจการลงทุนในธุรกิจเข้าเป็นหุ้นส่วนจำกัดความรับผิดในห้างหุ้นส่วนจำกัดเป็นผู้ถือหุ้นในบริษัทจำกัดและบริษัทมหาชนจำกัด รวมทั้งการเข้าร่วมลงทุนกับบุคคลหรือนิติบุคคล เพื่อประกอบธุรกิจทุกประเภทที่ชอบด้วยกฎหมาย ทั้งภายในประเทศและต่างประเทศ